Ljubljana, 9. 9. 2015

**EKSKURZIJA 3. LETNIKOV PREDŠOLSKE VZGOJE V MARIBOR**

**OBISK LUTKOVNEGA GLEDALIŠČA MARIBOR**

Dijakinje in dijaki 3. letnika predšolske vzgoje,

v četrtek, 17. septembra, bomo odšli na obvezno strokovno ekskurzijo v Maribor. Obiskali bomo Lutkovno gledališče Maribor, kjer si bomo ogledali lutkovno predstavo *Proces ali žalostna zgodba Josefa K.* [(klik)](http://www.lg-mb.si/ponovitve/proces-ali-zalostna-zgodba-josefa-k/) ter se udeležili delavnice *101 lutkovna fizika* [(klik)](http://www.lg-mb.si/za-vrtce-in-sole/). Na poti do gledališča si bomo ogledali tudi mesto. Že pred odhodom lahko na spletnih straneh gledališča dobite informacije o programu (recenzije predstave, utemeljitve nagrad za najboljšo režijo predstave, napovednik …).

Ob 7.20 se bomo zbrali pred vhodom 5 v Stožicah in odšli v Maribor z dvema avtobusoma. Na enem avtobusu bo 3. A in prva polovica 3. B, na drugem avtobusu pa druga polovica
3. B in 3. C. Razdelitev na dva avtobusa je tudi razdelitev v dve skupini v nadaljevanju. V vsaki skupini oziroma na vsakem avtobusu je lahko največ 45 dijakov in dijakinj.

Program (predstava in delavnica) v gledališču bo trajal od 9.30 do 13.30. Ob 14.45 bomo odšli nazaj proti Ljubljani. Vrnili se bomo – predvidoma – okrog 16.00 ravno tako v Stožice.

Cena ekskurzije je 12 € (2 € stane delavnica, 10 € pa ogled predstave) – k ceni pa je potrebno prišteti še stroške prevoza, ki so odvisni od števila udeležencev in udeleženk.

Na malico prijavljeni dijaki in dijakinje morate sporočiti, ali boste ta dan imeli malico – malico lahko odpoveste za cel razred, lahko pa se odjavljate posamezno preko eAsistenta in v skladu s pravili, ki veljajo za odjavo šolske malice. Svojo odločitev sporočite Alešu Zobcu, ki jo bo posredoval Petri Plečnik. Če odločitve ne boste sprejeli ob branju okrožnice, jo morate sporočiti Alešu Zobcu na njegov elektronski naslov najkasneje v ponedeljek do 8.00.

Ker je ekskurzija obvezna za vse dijakinje in dijake 3. letnika predšolske vzgoje, prijava nanjo ni potrebna. Tisti, ki se ekskurzije iz opravičljivih razlogov ne morete udeležiti, pa morate svojo odsotnost sporočiti najkasneje 24 ur pred odhodom prav tako Alešu Zobcu na njegov elektronski naslov ali osebno v kabinetu B005, sicer morate poravnati stroške ekskurzije (stroški prevoza). Odsotnost bo opravičila vaša razredničarka oziroma razrednik.

Aleš Zobec

SEZNANITI:

|  |
| --- |
| 3. A |
| 3. B |
| 3. C |